Хөрмәтле Айдар Фаслахович!

Әтрәкле авыл җирлеге 7 авылны берләштерә. 525 шэхси хуҗалыкта барысы 1250 кеше яши.

Үткән 2014 елда барысы 2 бала туды, һәм 17 кеше якты дөнья белән хушлашты.

Халык санының артып баруы миграция хисабына гына сакланып килә. “Заиковский” хуҗалыгында эш урыннары , яшәргә шартлар булу читтән семьялар күчеп килүне тәэмин итә.

Авыл җирлегендә барысы 2 урта, 3 башлангыч мәктәп 126 балага белем бирә.

Мәктәпләрдә уку, укыту өчен барлык заманча тәлапләр булдырылган.3 балалар бакчасында 34 бала тәрбияләнә.

Җирлектә барысы 7 мәдәният йорты, 3 авыл китапханәсе халыкка хезмәт күрсәтә, ике халык ансамбле уңышлы гына эшләп килә.

4 авылда фельдшер пункты халыкка беренче ярдәм күрсәтә.

Җирлектә яшәүче халыкка төп эш бирүчеләр булып “Заиковский” җәмгыяте, “Әнәк” агрофирмасы һәм “Престиж” сәүдә үзәге тора.

“Заиковский” да 85 кеше хезмәт куя

“Престиж” да 12 кеше хезмәт куя

“Әнәк” тә 15 кеше

Бюджет өлкәсендә 103 кеше

Читтә 121 кеше

Авыл кешесенең төп яшәү чыганагы – шәхси хуҗалык, терлек, кош-тоту, яшелчә, җиләк-җимеш үстерү.

Җирлектә яшәүче халык барысы 798 баш мөгезле эре терлек тота, шуның 270 башы савым сыеры.

Үткән елда барысы халыктан 296000 литр сөт сатып алынган. Акчага эйлэндергэндэ 4 млн 372 мен сумлык.

Илебездә барган кризис, барлык төр җитештерү өлкәләре кыенлыклар кичергән чорда авыл хуҗалыгы продукциясе җитештерү бердәнбер яшәеш чыганагы булып тора. Безнен жирлектэ буген ялкаулык хокем сорэ, базарга яки ярминкэгэ алып чыгу тугел, семья туйдырырлык та продукция житештерэ алмыйбыз. Күпме генә тырышсак та без әле шәһәр халкын ит, сөт, кош ите, яшелчә белән туендыру авыр булачак.

Бүгенге көндә Әтрәкле авыл җирлегендә мөгезле эре терлекнең баш санын 3 тапкыр, кошчылыкны 5 тапкыр арттырырга мөмкинлек бар.

“Заиковский” хуҗалыгы җирлеккә караган барлык 7 авыл халкын һәм күрше тирә авылларны терлек азыгы, яшь терлек белән тәэмин итеп тора.

Җир өлешләре өчен аренда түләүләре выкытында башкарыла.

Бүген хуҗалык теләгән барлык гражданнарга , кичектереп түләү шарты белән үгез бозаулар, терлек азыгы сатып бирергә әзер. Радик Шарипович уз чыгышында тулырак анлатма биреп узар эле.

Авылда яшәп, күршесеннән ит, сөт, йомырка сатып алучы, эш яшендәге, сәламәт, тулы гаиләләрнең язмышы бездә зур борчу тудыра.

Үрнәк итеп Шигабиев Айрат, Шигабиев Ильфак, Гиниятуллина Фәйрүзә, Выборнов Евгений гаиләләрен күрсәтеп үтәсе килә. Алар “Заиковский” хуҗалыгында да эшләрен тиешенчә башкаралар, ихаталарында тулы терлек, сөт, ит сатып өстәмә керем алалар.

Мондый гаиләләрне без хезмәте, яшәргә омтылышы өчен хөрмәт итәбез, һәрвакыт ярдәм кулы сузарга әзер торабыз.

Җирлек яшәешенә килгәндә быел ярыйсы гына эшләр башкарылды.

Әтрәкле авылын урамына 1100 м, Татар Мөшегесе авылында 410 м асфальт юл салынды. Татар Мөшегесе авылында заман тәлапләренә туры китереп 1 456 000 сумлык спортплощадка төзелеп куллануга тапшырылды.

Әтрәкле авылында яңа су башнясы куелды һәм халыкка чишмә суы бирә башладык, бу безнен ел саен беренче чиратка куелып килуче проблема иде.

Беренче ел үзара салым белән эшли башладык, һәм инде хөкүмәттән 1 миллион субсидия көтәбез. Бу акча авылда яшәеш шартларын яхшыртуга, урам юлларын, су юлларын, зиратларны тозеклэндеру очен тотылачак.

Программага катнашып йортлар төзүне дәвам иттек, 3 йорт тапшырылу алдында.” Арендное жилье” программасына документлар туплыйбыз.

Барлык авыл хуҗалыгы сөрү җирләрен кулланучылар белэн күпьеллык килешүләр төзеп бетерүгә ирештек.

Невостребованный җир пайлары белән эш дәвам итте. Узган елда 100 гә якын җир паен востребованный фондка күчердек.

Чишмәләр төзекләндерүне, аларны карап чистартып торуны, агачлар утыртуны традициягә әйләндердек.

Мөмкин булган барлык конкурсларда катнашып бардык. Республика кулэмендэ узган “ Үзәк Ёлка” конкурсын җиңеп чыгарга өметебез бар. Хужалык белэн кулга кул тотынып, ярдэмлэшеп эшлибез. Житэрлек кулэмдэ яфрак-азык эзерлэдек, оештырылган субботникларда актив катнаштык.

Безнең барлык башкарган эшләр,үткәргән бәйрәмнәр, халыкның мул тормышы, авылларның яшәеше, район советы депутаты, хуҗалык җитәкчесе Фаттахов Радик Шәрипович белән бәйле. Аның акыллы сәясәте, төпле фикерләре, ярдәмчеллеге, безне зур эшләр башкарырга өндәп тора. Рәхмәт Сезгә Радик Шәрипович!

Башкарылган эшләр белән беррәттән проблемалар да юк түгел. Калтак, Филимоновка, Чупай, Рус Мөшегесе авылларына асфальт юл салдыру иң мөһим мәсьәләләрнең берсе. Бу юлларда автобус белән балалар йөртү бик куркыныч.

Калтак авыл клубына капиталь ремонт үткәрү кирәк, здание авария хэлендэ.

Әтрәкле авылына башлангыч мәктәп һәм балалар бакчасы урнашкан узэк төзүне быелгы тозелеш программасына үткәрә алмадык. Халыкны ышандырсак та , бу эш телдэ генэ калды. Айдар Фаслахович ! Ботен омет Сездэ инде.

Көнкүреш калдыкларын полигонга чыгару мәсьәләсе хәл ителмәгән, район ярдәме кирәк. Халыктан җыелган акча хисабына гына бу эшне җайга салып булмый.

Үләксә базлары тулды, тиз арада ревконтейнер алып “Сәрия” эшкәртү компаниясе белән килешү төзеп, эшне җайга саласы бар.

2015 елга төп юнәлеш итеп без түбәндәге эшләрне сайладык:

1.Җирлектә яшәүче халыкта терлекнең санын 2 тапкыр арттыру.

2. Эшлекле активлыкны көчәйтү.

3. Өстәмә эш урыннары булдыру.

4.Барлык төр хөкүмәт программаларында катнашу, бигрәк тә яшьләр өчен йортлар төзү.

5.Программалы рәвештә урам араларын яктырту эшен башкарып чыгу.

6. Көнкүреш калдыкларын җыеп, урнаштыру мәьәләсен хәл итү.

Болар барысы да халыкның яшәеш шартларын көннән-көн яхшырту, җирлек территориясен төзекләндерү, яшеллеккә чәчәкләргә күмү, физкультура һәм спортны сәламәт яшәү рәвешен киңрәк җәелдерү – Әтрәкле авыл җирлеге Советы һәм башкарма комитетының төп бурычлары булып калачак.